section_heading: Uvod
paragraph_text: Oči su organi vida koji imaju mrežnicu, specijaliziranu vrstu moždanog tkiva koja se sastoji od fotoreceptora i interneurona. Te specijalizirane stanice pretvaraju svjetlost u elektrokemijski signal koji putuje uzduž optičkog živca u mozak. Primati i mnogi drugi kralješnjaci koriste dvija tipa voljnih pokreta očiju za praćenje objekata: fino praćenje (smooth pursuit) i grubo (engl. saccades; sakade). Čini se da te pokrete inicira mala regija u moždanoj kori u čeonom režnju. To je dokazano uklanjanjem čeonog režnja. U ovom slučaju, refleksi (kao što su refleksno praćenje svjetla koje se kreće) su netaknuti, iako je spontana kontrola oštećena.